ՆԱԽԱԳԻԾ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

------ 2017 N -Ն

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ԴԵԿՏԵՄԲԵՐԻ 17-Ի N 1474-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ, ԱԿՆԱԼԻՃ ՀԱՄԱՅՆՔԻՆ ՀՈՂԱՄԱՍ ՆՎԻՐԵԼՈՒ ԵՎ «ՄԵՂՐՈՒ ՏԱՐԱԾԱՇՐՋԱՆԱՅԻՆ ԲԺՇԿԱԿԱՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ ԿԱՊԻՏԱԼՆ ԱՎԵԼԱՑՆԵԼՈՒ ՄԱUԻՆ

 Հիմք ընդունելով Հայաստանի Հանրապետության քաղաքացիական օրենսգրքի 594-րդ հոդվածը, «Բաժնետիրական ընկերությունների մասին» Հայաստանի Հանրապետության օրենքի 35-րդ, 67-րդ և Հայաստանի Հանրապետության հողային օրենսգրքի 89-րդ հոդվածները` Հայաuտանի Հանրապետության կառավարությունը ո ր ո շ ո ւ մ է.

1. Հայաuտանի Հանրապետության կառավարության 2015 թվականի դեկտեմբերի 17-ի «Համաշխարհային բանկի կողմից ֆինանսավորվող «Առողջապահական համակարգի արդիականացման ծրագրի լրացուցիչ ֆինանսավորում» թիվ 7987-ԱՄ վարկային համաձայնագրի շրջանակներում կառուցված շենքերի հետագա տիրապետումն ու տնօրինումն ապահովող միջոցառումների մասին» N 1474-Ն որոշման (այսուհետ` որոշում) մեջ կատարել հետևյալ լրացումները.

1) որոշումը լրացնել հետևյալ բովանդակությամբ նոր 4.1 կետով.

«4.1 Որպես նվիրատվություն ընդունել ՀՀ Արմավիրի մարզի Սարդարապատի համայնքին սեփականության իրավունքով պատկանող` Աբովյան 76 հասցեում գտնվող 0.0658 հեկտար մակերեսով հողամասը և 157.7 քմ մակերեսով ամբուլատորիայի շենքը, Բաղրամյան տարածաշրջանի Բաղրամյանի համայնքին սեփականության իրավունքով պատկանող` Բաղրամյան փողոց թիվ 1 հասցեում գտնվող 0.195 հա մակերեսով հողամասը և 165.1 քմ ընդհանուր մակերեսով շենք, շինությունները (152.9 քառ.մետր մակերեսով բժշկական ամբուլատորիա, 7.7 քառ.մետր մակերեսով հարթակ և 4.5 քառ.մետր մակերեսով ծածկ), Աղավնատան համայնքին սեփականության իրավունքով պատկանող` Ն.Մաթևոսյան պողոտա թիվ 27 հասցեում գտնվող 0.0419 հա մակերեսով հողամասը և 158.0 քմ մակերեսով շենքը (ընտանեկան բժշկական գրասենյակ), Հայաստանի Հանրապետության Արարատի մարզի Նոր Խարբերդ համայնքին սեփականության իրավունքով պատկանող` Նոր Խարբերդ, 1-ին փողոց 17/2 հասցեում գտնվող 0.08208 հա մակերեսով հողամասը և 181.7 քմ ընդհանուր մակերեսով շենք, շինությունները (170.3 քմ մակերեսով ամբուլատորիա և 11.4 քմ մակերեսով պարիսպ), Սայաթ Նովա համայնքին սեփականության իրավունքով պատկանող` Սայաթ Նովա, Չարենցի փողոց 35 հասցեում գտնվող 0.045 հեկտար մակերեսով հողամասը և 174.35 քմ մակերեսով ամբուլատորիայի շենքը և Քաղցրաշեն համայնքին սեփականության իրավունքով պատկանող` Քաղցրաշեն, Նալբանդյան փողոց 30/2 հասցեում գտնվող 0.05 հեկտար մակերեսով հողամասը և 176.07 քմ մակերեսով ամբուլատորիայի շենքը, Նորաբացի համայնքին սեփականության իրավունքով պատկանող` Երևանյան փողոց 32 հասցեում գտնվող 0.052 հեկտար մակերեսով հողամասը և 166.2 քմ մակերեսով ամբուլատորիայի շենքը, որպես պետական սեփականություն` ի դեմս Հայաստանի Հանրապետության կառավարությանն առընթեր պետական գույքի կառավարման վարչության:»

2) Որոշման 6-րդ կետում «կառուցված շենքերը» բառերից հետո լրացնել «և սույն որոշման 4.1 կետով սահմանված համապատասխան հողամասերը» բառերը:

1. Հայաստանի Հանրապետության Արմավիրի մարզի Ակնալիճ համայնքի վարչական տարածքում` Ազատամարտիկներ փողոց 21/1 հասցեում գտնվող և պետական սեփականություն հանդիսացող` 0.2453 հեկտար մակերեսով հողամասը նվիրատվության պայմանագրով հանձնել Հայաստանի Հանրապետության Արմավիրի մարզի Ակնալիճ համայնքին:
2. Հայաստանի Հանրապետության կառավարությանն առընթեր պետական գույքի կառավարման վարչության պետին` ապահովել սույն որոշման 2-րդ կետով նախատեսված ՀՀ Արմավիրի մարզի Ակնալիճ համայնքին հողամասի նվիրատվության վերաբերյալ պայմանագրի կնքումը` սահմանելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման համայնքի միջոցների հաշվին:
3. «Համաշխարհային բանկի կողմից ֆինանսավորվող «Առողջապահական համակարգի արդիականացման ծրագրի լրացուցիչ ֆինանսավորում» թիվ 7987-ԱՄ վարկային համաձայնագրի շրջանակներում պետական սեփականություն հանդիսացող 1,22974 հա մակերեսով հողամասի վրա կառուցված և «Մեղրու տարածաշրջանային բժշկական կենտրոն» փակ բաժնետիրական ընկերության տիրապետմանը հանձնված պետական սեփականություն հանդիսացող 6546,59 քմ մակերեսով շենքերը` 1,155,679,113.35 ՀՀ դրամ սկզբնական արժեքով, ներդնել «Մեղրու տարածաշրջանային բժշկական կենտրոն» փակ բաժնետիրական ընկերության կանոնադրական կապիտալում, շենքերի արժեքի չափով` օրենքով սահմանված կարգով ավելացնելով փակ բաժնետիրական ընկերության կանոնադրական կապիտալը՝ լրացուցիչ բաժնետոմսեր թողարկելու միջոցով:
4. Հայաստանի Հանրապետության Սյունիքի մարզպետին` սույն որոշումն ուժի մեջ մտնելուց հետո եռամսյա ժամկետում ապահովել «Մեղրու տարածաշրջանային բժշկական կենտրոն» փակ բաժնետիրական ընկերության կանոնադրական կապիտալի ավելացումը, կանոնադրության մեջ համապատասխան փոփոխության կատարումը և օրենքով սահմանված կարգով գրանցումը` «Մեղրու տարածաշրջանային բժշկական կենտրոն» փակ բաժնետիրական ընկերության միջոցների հաշվին:
5. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀՀ առողջապահության նախարար Լևոն Ալթունյան**